દલાબાપાની આ ધર્મ સાથેના સમાજસેવા યજ્ઞની નોંધ લઈ રાજ્ય સરકારે ‘ડો. આંબેડકર એવોર્ડ’ દ્વારા બાપાનું સન્માન કર્યું, શાલ ઓઢાડી અને રૂપિયા એક લાખનો ચેક અર્પણ કર્યો હતો. સેવાકાર્ય વિસ્તરતાં ગુજરાત સરકારે સહાયરૂપ થવા આ આખી સેવાભૂમિ (દલાબાપાની સંપૂર્ણ જગ્યા)માં અર્પણ કરી, જે પ્રથા આજે પણ ચાલે છે. સરકારની દષ્ટિ સંતુષ્ટ થતાં સરકારી પ્રતિનિધિ, અફસરો, નેતાઓ, સમાજસેવકો વગેરે પણ આવતા-જતા થયા, તે સાથે ભક્ત સમુદાય પણ વિસ્તરતો ગયો. પછી તો બાપા ધર્મ પ્રચારાર્થે રાજ્યભરમાં ફરવા અને ધર્મ-સ્થાનોનાં આમંત્રણ પર ધર્મ-સેવા-શિબિરો ગજાવતા થયા. આકાશના તારા ગણાય? ટોપલીમાં ભરાય? બસ, તેમ જ દલાબાપાનાં ધર્મ, સમાજ, સેવાકાર્યોનું પૂર્ણ વર્ણન થઈ શકે?